PIKK.ee

Taimede toitumine, lämmastikuomastamine ja NO3 mõõtmine ning taastav põllumajandus
2025-03-04 11:00 - 12:00 (Europe/Tallinn) | Veebis, Eesti
Paul-Tech seminarid 2025
Paul-Tech OÜ korraldab kõikidele tulevastele ja tänastele klientidele 2025 aasta alguses kolm töötuba, mis toimuvad veebis. Käsitleme väga laia ala taimekasvatuses – muld, vesi ja toitained – ning selgitame , kuidas on nendega seotud küsimused välja toodud Paul-Techi süsteemis.

Taimede toitumine, lämmastiku omastamine ja NO3 mõõtmine ning taastav põllumajandus
Toimub 04.03.2024, kell 11.00-12.00
Taimede tähtsamad makrotoitained on N, P ja K ning ka Ca ja Mg. Tänapäeval on leitud, et taimede toitainete omastamine mullast toimub põhiliselt kolme mehhanismi – massi liikumine, difusioon ja kapseldumine – kaudu. Vaatame, kuidas iga neist mõjutab Paul-Techi toitainete näitu, miks erineb NO3 liikumine oluliselt katioonide K, Mg, Ca liikumisest ning kuidas on PT süsteem kasutatav väetistevabas taastavas põllumjanaduses.
Mineraalne väetis ja orgaanilise väetise laotamine on ühed suurimad kuluread kaasaegses intensiivses põllumajandustootmises. Kuidas saada aru, mis hakkab mullas toitainetega toimuma siis kui väetamistööd on tehtud ja masinad põllult läinud? Kas kultuurtaimed on kriitilistel kasvufaasidel toitainetega varustatud? Kui palju toitaineid on kultuuri koristus hetkel kasutamata ja kas uut kultuuri planeerides saab väiksema väetise kasutus kogusega korralikku saaki? Vaatame möödunud hooaja näitel väetise kontsentratsiooni dünaamikale otsa ja anname ülevaate, kui palju raha Paul-Tech’i klient sügisel uut kultuuri rajades kokku hoidis.
Osalemine on tasuta, selleks tuleb end registreerida: https://forms.gle/cY5mxX2KGKZGKZ777

Mullaanalüüsid VS mullajaama andmed Toimub 14.01.2025 kell 11:00-12.00
Mullavesi – tähtsus, mõõtmine, erinevad vormid. Toimub 05.02.2025, kell 11.00-12.00

Kontakt: Eve Plakk, Tootejuht. +372 5245370; eve.plakk@paul-tech.com

Mullaanalüüsid vs mullajaama andmed
2025-01-14 11:00 - 12:00 | Veebis, Eesti
Paul-Tech seminarid 2025
Paul-Tech OÜ korraldab kõikidele tulevastele ja tänastele klientidele 2025 aasta alguses kolm töötuba, mis toimuvad veebis. Käsitleme väga laia ala taimekasvatuses – muld, vesi ja toitained – ning selgitame , kuidas on nendega seotud küsimused välja toodud Paul-Techi süsteemis.

Mullaanalüüsid VS mullajaama andmed
Toimub 14.01.2025 kell 11:00-12.00
Mullaanalüüsid on väärtuslik tööriist põllumajanduses sobivate kultuuride valikuks, mulla viljakuse hindamiseks ning väetise soovituste andmiseks. Mõistliku info saamiseks on vaja mullast võtta esinduslikud proovid ja laboris analüüsida mulda meetodite järgi, mis on kalibreeritud vastavas piirkonnas väetise katsetega. Teiselt poolt on juba ammu mitmete uurijate poolt tähele pandud, et piisava mullaniiskuse korral kirjeldab mulla elektrijuhtivus taimekasvu tingimusi hästi või isegi paremini, kui mullaanalüüsid; seejuures uuritud elektrijuhtivuse korrelatsioonid mullaanalüüsides leitud toitainete sisaldusega on olnud heitlikud. Miks nii?
Vastused saad töötoast.
Osalemine on tasuta, selleks tuleb end registreerida: https://forms.gle/ttAgX76PrEsrviDN6

Mullavesi – tähtsus, mõõtmine, erinevad vormid. Toimub 05.02.2025, kell 11.00-12.00
Taimede toitumine, lämmastiku omastamine ja NO3 mõõtmine ning taastav põllumajandus Toimub 04.03.2024, kell 11.00-12.00

Kontakt: Eve Plakk, Tootejuht. +372 5245370; eve.plakk@paul-tech.com

Kuidas jälgida mullavett ja toitaineid taimekasvatuses
2024-12-11 13:00 - 17:00 | Tallinn
Kutsume sind osalema Paul-Techi demopäeval “𝐊𝐮𝐢𝐝𝐚𝐬 𝐣𝐚̈𝐥𝐠𝐢𝐝𝐚 𝐦𝐮𝐥𝐥𝐚𝐯𝐞𝐭𝐭 𝐣𝐚 𝐭𝐨𝐢𝐭𝐚𝐢𝐧𝐞𝐢𝐝 𝐭𝐚𝐢𝐦𝐞𝐤𝐚𝐬𝐯𝐚𝐭𝐮𝐬𝐞𝐬”, mis toimub juba 𝟏𝟏. 𝐝𝐞𝐭𝐬𝐞𝐦𝐛𝐫𝐢𝐥 kella 13–17 Tallinnas. Tule ja saa teada, kuidas reaalajas kogutud mullaandmeid praktiliselt kasutada, et suurendada saagikust ja säästa ressursse!
𝐃𝐞𝐦𝐨𝐩𝐚̈𝐞𝐯𝐚𝐥 𝐣𝐚𝐠𝐚𝐯𝐚𝐝 𝐨𝐦𝐚 𝐭𝐞𝐚𝐝𝐦𝐢𝐬𝐢:
* Paul-Techi teadusjuht 𝐓𝐢𝐢𝐭 𝐏𝐥𝐚𝐤𝐤, kes räägib mullast ja toitainete liikumisest.
* Paul-Techi andmeanalüütik 𝐓𝐚𝐫𝐦𝐨 𝐊𝐚𝐧𝐧𝐢𝐤, kes jagab mida huvitavat on Paul-Techi graafikud varasematel hooaegadel näidanud.
* Paul-Techi tootejuht 𝐄𝐯𝐞 𝐏𝐥𝐚𝐤𝐤, kes annab ülevaate Paul-Techi lahendustest ja võimalustest.
𝐌𝐢𝐤𝐬 𝐨𝐬𝐚𝐥𝐞𝐝𝐚?
* Õpid, kuidas jälgida mulla toitainete taset täpselt ja tõhusalt.
* Saad teada, kuidas Paul-Techi mullajaam erineb traditsioonilistest mullaanalüüsidest.
* Tutvud uue võimalusega jälgida toitainete algtaseme väärtust reaalajas.
* Näited ja praktilised nõuanded mullaandmete kasutamisest.
* Võimalus esitada küsimusi ja arutleda koos valdkonna ekspertidega.

Registreeri end hiljemalt 𝟔. 𝐝𝐞𝐭𝐬𝐞𝐦𝐛𝐫𝐢𝐤𝐬 https://bit.ly/3V5QUnI

Praktiline infopäev: Milleks üldse mullatervis? Kestlikud võtted aianduses
2024-09-20 09:30 - 17:00 | Põlvamaa, Põlvamaa, Eesti
Osalejate arv on täitunud.

Muld on meie toidulaud. Eesti muldade olukord on võrreldes muu Euroopaga veel üsna hea, kuid siiski hävinevad haritava maa mullad kiiremini kui muld taastuda jõuab.

Kuidas aiandustootmises mullakvaliteeti säilitada ja tõsta?
Kas ilma mineraalväetisteta on võimalik kehval mullal häid köögiviljasaake saada?
Kuidas vähendada töövaeva ja lasta tervel mullal tegutseda meie eest?
Kuidas hoida süsinikku mullas?

Infopäeval räägime mullatervise põhimõtetest ja “tasuta” katsetest, millega ise oma mulla olukorda hinnata. Eriline tähelepanu on mullakvaliteeti soodustavatest võtetest aiandustootmises: mulda ülesehitav ja kahjustajate elutsükleid katkestav külvikord, haljasväetised ja köögiviljaga koos kasvavad kattekultuurid.
Iain Tolhurst on kehvale pinnasele rajanud eduka maheköögiviljakasvatuse. Foto: Foresi jt, 2016
Samuti tutvustatakse agrometsandust, minimeeritud harimist ja elurikkuse soodustamist. Oma kogemust jagab ka Eesti aiandustootja (lektor kinnitamisel).
Lektor Iain Tolhurst ‘Tolly’ (Suurbritannia) on rohkem kui 40-aastase kogemusega maheköögiviljatootja. Tolhurst Organic talu on rajatud algselt vaid heinamaaks sobivale kivisele ja kehvasti vett siduvale happelise reaktsiooniga pinnasele. Nutikate mullaviljakust arendavate võtetega kasvatatakse seal aga edukalt köögivilja.
Isetaastuva süsteemina toodab talu kogu vajamineva viljakuse kohapeal. Taimekasvatuses pööratakse erilist tähelepanu elurikkuse toetamisele nii mullas kui maa peal. Planeeritakse hoolikalt külvikordi, kasvatatakse mullaviljakust haljasväetiste ja ise toodetud puiduhakkega.
Päevakava
09:30 – 10:00 kogunemine, kohv ja suupisted
10:00 – 12:00 mullatervise põhimõtted
12:00 – 13:00 lõuna
13:00 – 14:30 praktilised mullatervise vaatlused ja katsed õppeaias
14:30 – 15:00 kohvipaus
15:00 – 16:30 arutelu
16:30 – 17:00 küsimused ja kokkuvõtted
*korraldajal on õigus teha muudatusi seminari ajakavas

Sihtgrupp:

aiandusettevõtjad ja vastavas valdkonnas ettevõtlust alustada soovivad isikud;
aednikuõpilased ja -õpetajad, teadlased;
aiandus- ja põllumajandusstrateegia kujundajad ja elluviijad;
kõik huvilised, kes soovivad paremini mõista mullatervise põhimõtteid.

Infopäev läheb arvesse Keskkonnasõbraliku majandamise (KSM) toetuse ja Piirkondliku mullakaitse toetuse (MULD) kohustusliku koolitusena.

Infopäev toimub koostöös Mahepõllumajanduse Koostöökoguga, EMÜ Mahekeskusega ja on seotud Euroopa kultuuripealinn Tartu 2024 tegevustega, mis rõhutavad toidukasvatamist kui ellujäämiskunsti.
Infopäev viiakse läbi „Teadmussiirde pikaajaline programm põllumajanduse, toidu ja maamajanduse tegevusvaldkonnas“ raames.

Lisainfo:
Margit Laanpere
MargitL@gmail.com
+372 56613931
Kadri Artma
artma.kadri@gmail.com
+372 5251990

Taastava põllumajanduse fookusgrupp
2023-09-11
ÜPP võrgustik ootab eksperte taastuva põllumajanduse fookusgruppi.
Sooviavalduste esitamise tähtaeg on 11. september 2023!
Esita liitumissoov >>
Euroopa Liidu ühise põllumajanduspoliitika võrgustik (EL ÜPP võrgustik) ootab eksperte taastuva põllumajanduse (Regeneartive Agriculture for Soil Health) fookusgruppi. Eriti oodatud on põllumajandusettevõtjad!
Mulla pinna katmine orgaanikaga on üks taastava põllumajanduse tootmisvõtetest.
Fookusgrupis osalemine annab võimaluse tuua lauale oma piirkonnale olulisi teemasid taastuvas põllumajanduses, kohtuda ja vahetada teadmisi valdkonna asjatundjatega mujalt Euroopast ning külastada huvipakkuvaid projekte/ettevõtteid.
Fookusgrupis osalemise reisi ja majutuskulud kaetakse vajadusel korraldajate poolt.
Rohkem infot taastuva põllumajanduse ja teiste algavate fookusgruppide kohta leiad ÜPP võrgustiku kodulehelt.
Fookusgrupi põhiküsimus: Kuidas taastava põllumajanduse abil taastada, kaitsta ja parandada mulla tervist ja tootlikkust?
Fookusgrupi eesmärgid:

Fookusgrupi tegevuse valdkonna praktika hetkeseisu kokkuvõtte tegemine, probleemide ja võimaluste kaardistamine;
Teha kokkuvõte selle valdkonna uurimistöö hetkeseisust, teha kokkuvõte loetletud probleemide võimalikest lahendustest;
Vajaduste väljaselgitamine ja võimalikud suunad edasiseks uurimiseks;
Uuenduslike tegevuste prioriteetide esiletõstmine, soovitades potentsiaalseid praktilisi töörühmi või muid projektivorminguid, et katsetada lahendusi ja võimalusi, sealhulgas viise kogutud praktiliste teadmiste levitamiseks.

Fookusgrupiga liitunutel on kohustus osaleda kahel kohtumisel (esimene 2023. aastal ja teine 2024. a kevadel, toimumiskohad täpsustamisel) ning kohtumise vahepealsetes tegevustes. Kohtumiste töökeeleks on inglise keel.
Loe fookusgrupi tööpõhimõtetest lähemalt eesti keeles: Mis on EIP-AGRI fookusgrupp?
Fookusgrupiga liitumise soove saab esitada 11. septembrini 2023>>

Taastava põllumajanduse konverents
2021-11-17 10:00 - 16:30 | Tallinn
Seisame silmitsi muutuvate kliimaoludega ja elurikkuse vähenemisega ning ühtlasi ka muutunud ootustega toidutootmisele. Vajame seega uusi majandusmudeleid, mis lähtuksid ühiskonna heaolust ja keskkonnahoiust.
Kolmapäeval, 17. novembril algusega kell 10.00 toimuval konverentsil saad teada, kuidas aitab taastav põllumajandus ettevõtetel suurendada oma kasumlikkust ja elujõudu läbi tervikliku lähenemise tootmisele. Vaatame lähemalt selliseid teemasid nagu mullatervis, muldade võime siduda süsinikku, taimede toitumine ja aineringe ning looduspõhised lahendused.
Ootame konverentsile uuendusmeelseid ja tulevikku vaatavaid põllumehi, põllumehe ametist unistajaid, poliitikakujundajaid, teadlikke tarbijaid ja kõiki, kes hoolivad keskkonnast ja kvaliteetsest kohalikust toidust.
Konverents toimub otseülekandena Maaeluvõrgustiku YouTube’i-kanalis. Konverentsil osalemiseks tuleb täita registreerimisvorm hiljemalt 15. novembril.
Lisateave: Merili Simmer, Maaeluministeeriumi maakasutuspoliitika osakond (merili.simmer@agri.ee, tel 625 6234).
Ürituse korraldajad on Maaeluministeerium ja Põllumajandusuuringute Keskus (maaelu võrgustikutöö osakond).
Päevakava

10.00 Konverentsi avamine ja maaeluminister Urmas Kruuse tervitus
10.05–10.20 Sissejuhatus. Merili Simmer (Maaeluministeerium)
10.20–12.20 Ettekanded (inglise keeles, tõlkega eesti keelde)

Ben Taylor-Davies (UK). „Profitable farming for the future“ /„Tulus põllumajandus tulevikuks“
Stefan Gernet (DE/EE). „Layering of enterprises from an agroecological perspective“ / „Ettevõtete põimimine agroökoloogilisest vaatevinklist“
Olivier de Schaetzen (BE/EE). „Economic benefits and profitability of regenerative agriculture“ / „Taastava põllumajanduse majanduslik kasu ja tasuvus“

12.20–13.00 Lõuna
13.00–14.30 Ettekanded (eesti keeles)

Tanel Vahter (Tartu Ülikool). „Mulla elurikkus – kujunemine ja roll taimede toitumises“
Liina Talgre (Eesti Maaülikool). „Vahekultuuride roll põllumajanduses“
Kadri Allik (Põllumajandusuuringute Keskus). „Eesti põllumuldade orgaanilise süsiniku varu ja sidumisvõime kaardistamine“

14.30–14.40 Sirutuspaus
14.40–16.00 Ettekanded (eesti keeles)

Sander Hiire (Mäemõisa OÜ). „Taastav põllumajandus – tähelepanu, valmis olla, läks!“
Alexander Linnamäe (Oleviku talu). „Oleviku talu – põllumajanduse noorenduskuur“
Airi Külvet (Puutsa talu). „Taastava karjatamise võtted Puutsa talus“

16.00 Päeva kokkuvõte

Pilt: Kaia Hommik, “Lilleaas”
